KYK: Karlien deel goeie nuus met spesiale ‘foto’ | Netwerk24
Karlien van Jaarsveld het Donderdag ’n foto op sosiale media gedeel van ’n sonar wat onlangs gedoen is.
Die sangeres het die vorige dag aangekondig dat sy 13 weke swanger is. Die babatjie sal in 2020 sy of haar opwagting maak.
Dit is haar vierde swangerskap.
Karlien van Jaarsveld. Foto: Willem Botha
Sy het reeds tweelingseuns, Daniël en Eliah (5), uit haar vorige huwelik met Derick Hougaard en ’n dogtertjie, Elah (2), saam met haar man, Joe Breytenbach.
Van Jaarsveld het ook in 2015 op 19 weke ’n miskraam gehad toe sy swanger was met ’n dogtertjie. Haar naam sou Evah wees.
Nou gaan sy en haar Joe weer ouers word.
Sy het op Instagram gesê hulle is baie opgewonde oor die nuwe baba wat op pad is.
“Alles lyk mooi gesond, en dis die meeste waarvoor mens kan vra. Ek voel baie geseënd om te kan swanger wees met ’n vyfde babatjie, dis so ’n groot wonderwerk elke keer!”
Van Jaarsveld het verder in haar plasing geskryf dat sy vir elke vrou bid wat ook graag ’n baba wil hê en sukkel om swanger te word.
“Ek bid dat jy God se stem sal hoor oor jou spesifieke pad met Hom en die kindertjies wie jy moet grootmaak. Of dit is deur self te baar, of aan te neem, mag jy God duidelik hoor en gehoorsaam,” sê sy.
Sy bedank almal vir hul geluk- en seënwense oor haar swangerskap.
Baie dankie vir almal se geluk en seënwense! Ons is baie opgewonde oor die nuwe babatjie!! Alles lyk mooi gesond, en dis die meeste waarvoor mens kan vra???? Ek voel baie geseënd om te kan swanger wees met ‘n 5 de babatjie, dis so groot wonderwerk elke keer! Ek bid vir elke vrou wat ook graag ‘n babatjie wil hê en sukkel om swanger te word, my hart GAAN UIT NA JOU!! Ek bid dat jy God se stem sal hoor oor jou spesifieke pad met Hom en die kindertjies wie jy moet grootmaak. Of dit is deur self te baar, of aan te neem, mag jy God duidelik hoor en gehoorsaam ??? “JUBEL, onvrugbare, wat nie gebaar het nie! Breek uit in gejubel en juig, jy wat geen weë gehad het nie! Want die kinders van die eensame is meer as die kinders van die getroude, sê die Here.” ??Jes 54:1 Mag God in jou binneste opnuut hierdie waarheid kom openbaar maak, en jy ‘n nuwe verstaan kry vir Sy begeerte vir jou.
A post shared by Karlien (@karlienvanjaarsveld) on Oct 10, 2019 at 3:04am PDT
Meer oor: Karlien Van Jaarsveld | Vermaak | Swangerskap | Celebs